
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 118
                                                                 din 30 mai 2022
privind preluarea unor contracte de închiriere 

Consiliul Local al Municipiului Sighişoara, întrunit în ședință ordinară,

               
Luând act de proiectul de hotărâre, înregistrat cu nr. 15.459/09.05.2022 şi la Consiliul Local Sighișoara cu nr. 17.270/24.05.2022, de referatul de aprobare, înregistrat cu nr. 15.462/09.05.2022, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere cererea înregistrată la Municipiul Sighișoara cu nr. 11.641/06.04.2022, formulată de doamna Coldea Marilena - Vasilica, cu referire la încetarea contractului de închiriere nr. 3/2008, așa cum a fost modificat și completat prin actele adiționale nr. 1/2012 și nr. 2/2017, având ca obiect terenul în suprafață de 2,5 mp., cu destinația de teren ocupat de construcția – scări acces la imobilul înscris în C.F. nr. 59717 Sighișoara, nr. C.F. vechi 50499 și nr. cadastral 5971 - C1, situat în Municipiul Sighișoara, str. Abatorului, nr. 1, motivat de faptul că acest imobil a fost înstrăinat domnului Drăgan Daniel și soției acestuia, doamna Drăgan Daniela - Irina, prin contractul de vânzare - cumpărare autentificat cu încheierea de autentificare nr. 248/07.09.2021, încheiat de Biroul Individual Notarial Suciu Ioana - Silvia;

Având în vedere cererea înregistrată la Municipiul Sighișoara cu nr. 15.058/04.05.2022, formulată de domnul Drăgan Daniel, cu referire la preluarea contractului de închiriere antemenționat, încheiat între Municipiul Sighișoara și actualul chiriaș al terenului, doamna Coldea Marilena - Vasilica, urmare a dodândirii în proprietate, de la aceasta, a imobilului – construcție înscris în C.F. nr. 59717 Sighișoara, nr. C.F. vechi 50499 și nr. cadastral 59717 - C1, situat în Municipiul Sighișoara, str. Abatorului, nr. 1, prin contractul de vânzare - cumpărare autentificat cu încheierea de autentificare nr. 248/07.09.2021, încheiat de Biroul Individual Notarial Suciu Ioana - Silvia;

Având în vedere cererea înregistrată la Municipiul Sighişoara cu nr. 14.185/28.04.2022, formulată de domnul Costea Ioan - Solomon, în calitate de reprezentant al S.C. SOLOMON SERV FUN S.R.L., cu referire la preluarea contractului de închiriere nr. 139/2016, așa cum a fost modificat și completat prin actul adițional nr. 1/2020, având ca obiect terenul în suprafață de 3,5 mp., cu destinația de teren ocupat de construcția – scări de acces la apartamentul nr. 3, situat în Municipiul Sighișoara, str. Mihai Viteazu, nr. 85, înscris în C.F. nr. 50210 – C1 – U4  Sighișoara (nr. C.F. vechi 9405/III), cu nr. top. 3412/10/III, ca urmare a dobândirii în proprietate a apartamentului nr. 3 de la actualul chiriaș al terenului, doamna Șoneriu Maria - Adriana, prin contractul de vânzare - cumpărare autentificat cu încheierea de autentificare nr. 546/01.04.2021, încheiat de Biroul Individual Notarial Urian Marcel Cosmin;
Având în vedere cererea înregistrată la Municipiul Sighișoara cu nr. 14.886/03.05.2022, formulată de domnul Jucan Emil - Sebastian, cu referire, în esență, la încetarea contractului de închiriere nr. 17/2019, așa cum a fost modificat și completat prin actul adițional nr. 1/2019, având ca obiect terenul în suprafață de 53,70 mp., cu destinația de teren ocupat de construcția – chioșc comercial, situat în Municipiul Sighișoara, str. Trandafirilor f.nr., motivat de faptul că acest chioșc a fost înstrăinat doamnei Petre Vasilica - Gabriela, prin contractul de vânzare - cumpărare autentificat cu încheierea de autentificare nr. 465/20.04.2022, încheiat de Biroul Individual Notarial Melinte Oana;

Având în vedere cererea înregistrată la Municipiul Sighișoara cu nr. 15.028/04.05.2022, formulată de doamna Petre Vasilica - Gabriela, cu referire la preluarea contractului de închiriere antemenționat, încheiat între Municipiul Sighișoara și actualul chiriaș al terenului, domnul Jucan Emil - Sebastian, urmare a dodândirii în proprietate, de la acesta, a chioșcului comercial, situat în Municipiul Sighișoara, str. Trandafirilor f.nr., prin contractul de vânzare - cumpărare autentificat cu încheierea de autentificare nr. 465/20.04.2022, încheiat de Biroul Individual Notarial Melinte Oana;

Având în vedere faptul că imobilele de natură terenuri, antemenționate, se află situate în intravilanul Municipiului Sighișoara – domeniul public;

Având în vedere că, în urma preluării contractelor de închiriere, nu sunt afectate planurile de sistematizare şi că terenurile nu fac obiectul Legii nr. 10/2001, republicată, cu modificările şi completările ulterioare şi a Legii nr. 247/2005;

Având în vedere prevederile Hotărârii Consiliului Local Sighișoara nr. 91/28.04.2021 privind stabilirea impozitelor și taxelor locale pentru anul 2022, anexa nr. 8 - Nivelul taxelor și chiriilor pentru bunurile aparținând domeniului public și privat al Municipiului Sighișoara;

Având în vedere prevederile art.  858 - 865 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Legii nr. 227/2015 privind Codul Fiscal, cu modificările și completările ulterioare, precum și ale Legii nr. 207/2015 privind Codul de procedură fiscală, cu modificările și completările ulterioare, potrivit cărora se impune modificarea art. 7 și art. 15 din contractele de închiriere care fac obiectul prezentei;

Având în vedere că, prin preluarea contractelor de închiriere, se aduc venituri suplimentare la bugetul local;
Având în vedere Raportul de specialitate al Serviciului Evidența Patrimoniului și Fond Locativ, înregistrat cu nr. 15.460/09.05.2022, prin care se propune preluarea unor contracte de închiriere;

Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. „c”, alin. (6) lit. ,,aˮ, alin. (14), art. 139 alin. (1), alin. (3) lit. ,,gˮ şi a art. 196 alin. (1) lit. ,,aˮ din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

    H O T Ă R Ă Ş T E:

Art. 1. (1) Se aprobă preluarea, începând cu data de 01.06.2022, a contractului de închiriere nr. 3/2008, așa cum a fost modificat și completat prin actele adiționale nr. 1/2012 și nr. 2/2017, având ca obiect terenul în suprafață de 2,5 mp., cu destinația de teren ocupat de construcția – scări acces la imobilul înscris în C.F. nr. 59717 Sighișoara, nr. C.F. vechi 50499 și nr. cadastral 59717-C1, situat în Municipiul Sighișoara, str. Abatorului, nr. 1, de către domnul Drăgan Daniel și soția acestuia, doamna Drăgan Daniela - Irina, ca urmare a dobândirii în proprietate a construcției de la actualul chiriaș al terenului, doamna Coldea Marilena - Vasilica, precum și de la ceilalți coproprietari ai construcției, domnul Bocu Ioan - Alexandru și doamna Truța Claudia - Nausica, în cote părți, prin contractul de vânzare - cumpărare autentificat cu încheierea de autentificare nr. 248/07.09.2021, încheiat de Biroul Individual Notarial Suciu Ioana - Silvia. 

(2) Chiria va fi de 12,50 lei/an, respectiv 2,50 mp. x 5,00 lei/mp./an, stabilită conform prevederilor art. 1, lit. d) din anexa 8 - Nivelul taxelor și chiriilor pentru bunurile aparținând domeniului public și privat al Municipiului Sighișoara la Hotărârea Consiliului Local Sighișoara nr. 91/28.04.2021 privind stabilirea impozitelor și taxelor locale pentru anul 2022 şi va fi indexată cu indicele de inflaţie anual.

(3) Ca o consecință a modificării intervenite și prevăzute la alin. (2) din prezentul articol, prevederile art. 7 din Capitolul IV. PREȚUL ȘI MODALITĂȚI DE PLATĂ ale contractului de închiriere amintit, așa cum a fost preluat potrivit prevederilor art. 1 alin. (1) din prezenta hotărâre, se modifică şi va avea următorul conținut:

,,Plata chiriei se va face prin virament în contul proprietarului/administratorului nr. RO63TREZ47821A300530XXXX, deschis la Trezoreria Sighişoara, în numerar, la casieriile Municipiului Sighișoara sau on-line prin ghiseul.ro (Sistemul Național Electronic de Plată Online cu Cardul Bancar), anual, cu termenul scadent la 31.03, începând cu data încheierii contractuluiˮ.

(4) Tot ca o consecință a modificării intervenite și prevăzute la alin. (2) din prezentul articol, prevederile art. 15 din Capitolul VIII. RĂSPUNDEREA CONTRACTUALĂ ale contractului de închiriere amintit, așa cum a fost preluat potrivit prevederilor art. 1 alin. (1) din prezenta hotărâre, se modifică şi va avea următorul conținut:

,,Neplata chiriei la termen atrage majorări de întârziere și conduce la punerea de drept în întârziere a chiriașului, conduită ce îl îndreptățește pe proprietar/administrator să perceapă majorări de întârziere. Nivelul majorării de întârziere este de 1% din cuantumul chiriei neachitate în termen, calculată pentru fiecare lună sau fracţiune de lună, începând cu ziua imediat următoare termenului de 
scadenţă şi până la data stingerii sumei datorate, inclusiv, conform prevederilor Legii nr. 207/2015 privind Codul de procedură fiscală, cu modificările și completările ulterioare.
Cuantumul majorărilor de întârziere la plată poate suferi modificări în funcție de reglementările legale în vigoare, aplicabile, modificarea acestora operând prin efectul legii (ope legis), fără a fi necesară încheierea unui act adițional în acest sens.ˮ
(5) Durata termenului de închiriere rămasă din durata inițială de cinci ani a contractului de închiriere este de 7 (șapte) luni, respectiv de la data de 01.06.2022 până la data de 31.12.2022, cu posibilități de prelungire.
(6) Restul clauzelor contractuale din contractul de închiriere nr. 3/2008, așa cum a fost modificat și completat prin actele adiționale nr. 1/2012 și nr. 2/2017, preluat potrivit prevederilor art. 1 alin. (1) din prezenta hotărâre, îşi menţin valabilitatea între Municipiul Sighişoara şi domnul Drăgan Daniel și soția acestuia, doamna Drăgan Daniela - Irina.

Art. 2. (1) Se aprobă preluarea, începând cu data de 01.06.2022, a contractului de închiriere nr. 139/2016, așa cum a fost modificat și completat prin actul adițional nr. 1/2020, având ca obiect terenul în suprafață de 3,5 mp., cu destinația de teren ocupat de construcția – scări de acces la apartamentul nr. 3, situat în Municipiul Sighișoara, str. Mihai Viteazu, nr. 85, înscris în C.F. nr. 50210 - C1 - U4  Sighișoara (nr. C.F. vechi 9405/III), cu nr. top. 3412/10/III, de către S.C. SOLOMON SERV FUN S.R.L., ca urmare a dobândirii în proprietate a apartamentului nr. 3 de la actualul chiriaș al terenului, doamna Șoneriu Maria - Adriana, prin contractul de vânzare - cumpărare autentificat cu încheierea de autentificare nr. 546/01.04.2021, încheiat de Biroul Individual Notarial Urian Marcel Cosmin.

(2) Chiria va fi de 210 lei/an, respectiv 3,50 mp. x 5,00 lei/mp./lună x 12 luni, stabilită conform prevederilor art. 1, lit. c) din anexa 8 - Nivelul taxelor și chiriilor pentru bunurile aparținând domeniului public și privat al Municipiului Sighișoara la Hotărârea Consiliului Local Sighișoara nr. 91/28.04.2021 privind stabilirea impozitelor și taxelor locale pentru anul 2022 şi va fi indexată cu indicele de inflaţie anual.

(3) Ca o consecință a modificării intervenite și prevăzute la alin. (2) din prezentul articol, prevederile art. 7 din Capitolul IV. PREȚUL ȘI MODALITĂȚI DE PLATĂ ale contractului de închiriere amintit, așa cum a fost preluat potrivit prevederilor art. 2 alin. (1) din prezenta hotărâre, se modifică şi va avea următorul conținut:

,,Plata chiriei se va face prin virament în contul proprietarului/administratorului nr. RO63TREZ47821A300530XXXX, deschis la Trezoreria Sighişoara, în numerar, la casieriile Municipiului Sighișoara sau on-line prin ghiseul.ro (Sistemul Național Electronic de Plată Online cu Cardul Bancar), anual, cu termenul scadent la 31.03, începând cu data încheierii contractuluiˮ.

(4) Tot ca o consecință a modificării intervenite și prevăzute la alin. (2) din prezentul articol, prevederile art. 15 din Capitolul VIII. RĂSPUNDEREA CONTRACTUALĂ ale contractului de închiriere amintit, așa cum a fost preluat potrivit prevederilor art. 2 alin. (1) din prezenta hotărâre, se modifică şi va avea următorul conținut:

,,Neplata chiriei la termen atrage majorări de întârziere și conduce la punerea de drept în întârziere a chiriașului, conduită ce îl îndreptățește pe proprietar/administrator să perceapă majorări de întârziere. Nivelul majorării de întârziere este de 1% din cuantumul chiriei neachitate în termen, calculată pentru fiecare lună sau fracţiune de lună, începând cu ziua imediat următoare termenului de scadenţă şi până la data stingerii sumei datorate, inclusiv, conform prevederilor Legii nr. 207/2015 privind Codul de procedură fiscală, cu modificările și completările ulterioare.
Cuantumul majorărilor de întârziere la plată poate suferi modificări în funcție de reglementările legale în vigoare, aplicabile, modificarea acestora operând prin efectul legii (ope legis), fără a fi necesară încheierea unui act adițional în acest sens.ˮ
(5) Durata termenului de închiriere rămasă din durata inițială de cinci ani a contractului de închiriere este de 3 (trei) ani și 7 (șapte) luni, respectiv de la data de 01.06.2022 până la data de 31.12.2025, cu posibilități de prelungire.
(6) Restul clauzelor contractuale din contractul de închiriere nr. 139/2016, așa cum a fost modificat și completat prin actul adițional nr. 1/2020,  preluat potrivit prevederilor art. 2 alin. (1) din prezenta hotărâre, îşi menţin valabilitatea între Municipiul Sighişoara şi S.C. SOLOMON SERV FUN S.R.L.

 Art. 3. (1) Se aprobă preluarea, începând cu data de 01.06.2022, a contractului de închiriere nr. 17/2019, așa cum a fost modificat și completat prin actul adițional nr. 1/2019, având ca obiect terenul în suprafață de 53,70 mp., cu destinația de teren ocupat de construcția – chioșc comercial, situat în Municipiul Sighișoara, str. Trandafirilor f.nr., de către doamna Petre Vasilica - Gabriela, ca urmare a dobândirii în proprietate a chioșcului comercial, de la actualul chiriaș al terenului, domnul Jucan Emil - Sebastian, prin contractul de vânzare - cumpărare autentificat cu încheierea de autentificare nr. 465/20.04.2022, încheiat de Biroul Individual Notarial Melinte Oana.

(2) Chiria este cea stabilită prin contractul de închiriere şi va fi indexată cu indicele de inflaţie semestrial. Plata chiriei se va face prin virament în contul proprietarului/administratorului nr. RO63TREZ47821A300530XXXX, deschis la Trezoreria Sighişoara, în numerar, la casieriile Municipiului Sighișoara sau on-line prin ghiseul.ro (Sistemul Național Electronic de Plată Online cu Cardul Bancar), semestrial, cu termenul scadent la 31.03, pentru semestrul I, respectiv la 30.09, pentru semestrul II, începând cu data încheierii contractului.

(3) Se aprobă modificarea art. 15 din Capitolul VIII. RĂSPUNDEREA CONTRACTUALĂ, al contractului de închiriere, așa cum a fost preluat potrivit prevederilor art. 3 alin. (1) din prezenta hotărâre, ținând cont de prevederile Legii nr. 227/2015 privind Codul Fiscal, cu modificările și completările ulterioare și ale Legii nr. 207/2015 privind Codul de procedură fiscală, cu modificările și completările ulterioare, care va avea următorul cuprins:
,,Neplata chiriei la termen atrage majorări de întârziere și conduce la punerea de drept în întârziere a chiriașului, conduită ce îl îndreptățește pe proprietar/administrator să perceapă majorări de întârziere. Nivelul majorării de întârziere este de 1% din cuantumul chiriei neachitate în termen, calculată pentru fiecare lună sau fracţiune de lună, începând cu ziua imediat următoare termenului de scadenţă şi până la data stingerii sumei datorate, inclusiv, conform prevederilor Legii nr. 207/2015 privind Codul de procedură fiscală, cu modificările și completările ulterioare.
Cuantumul majorărilor de întârziere la plată poate suferi modificări în funcție de reglementările legale în vigoare, aplicabile, modificarea acestora operând prin efectul legii (ope legis), fără a fi necesară încheierea unui act adițional în acest sens.ˮ 

(4) Durata termenului de închiriere rămasă din durata inițială de cinci ani a contractului de închiriere este de 2 (doi) ani și 7 (șapte) luni, respectiv de la data de 01.06.2022 până la data de 31.12.2024, cu posibilități de prelungire.
 (5) Restul clauzelor contractuale din contractul de închiriere nr. 17/2019, așa cum a fost modificat și completat prin actul adițional nr. 1/2019, preluat potrivit prevederilor art. 3, alin. (1) din prezenta hotărâre, îşi menţin valabilitatea între Municipiul Sighişoara şi doamna Petre Vasilica - Gabriela.

Art. 4. Preluarea contractelor de închiriere menționate anterior în prezenta hotărâre se va face numai dacă chiriașii nu figurează cu debite restante față de Municipiul Sighișoara, la data încheierii contractului.

Art. 5. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Serviciul Evidența Patrimoniului și Fond Locativ, Biroul Buget, Contabilitate, Salarizare – Direcția Economică şi Biroul Juridic din cadrul Municipiului Sighişoara.

Art. 6. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

           Tűrk Michaela                    
                                              Contrasemnează pentru legalitate
                                      SECRETARUL GENERAL al municipiului,


                                        Bizo Anca
 (Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;
  1 ex. Direcţia Arhitect Șef;

  4 ex. Serviciul Evidența Patrimoniului și Fond Locativ;

  1 ex. Biroul Buget, Contabilitate, Salarizare – Direcția Economică;

  1 ex. Biroul Impozite și Taxe – Direcția Economică;

  1 ex. Biroul Juridic;

  1 ex. domnul Drăgan Daniel și soția, doamna Drăgan Daniela - Irina;

  1 ex. S.C. SOLOMON SERV FUN S.R.L.

  1 ex. doamna Petre Vasilica - Gabriela.

17 ex.  

B.A. 
